3. ΝΟΜΟΘΕΤ. ΔΙΑΤΑΓΜΑ υπ’ αριθ. 4565 της 7/15 Οκτ. 1966 (ΦΕΚ Α΄ 211) Περί κυρώσεως του από 22ας Ιαν. 1965 Πρωτοκόλλου εις την Ευρωπαϊκήν Συμφωνίαν δια την προστασίαν των εκπομπών τηλεοράσεως. Άρθρον μόνον.-Κυρούται και έχει ισχύν Νόμου το από 22ας Ιαν. 1965 Πρωτόκολλον εις την Ευρωπαϊκήν Συμφωνίαν δια την προστασίαν των εκπομπών τηλεοράσεως, υπογραφέν παρά της Ελλάδος την 30ήν Νοεμ. 1965, ούτινος το κείμενον Σελ. 484   έπεται εν τω εις Γαλλικήν πρωτοτύπω και Ελληνική μεταφράσει. ΠΡΩΤΟΚΟΛΛΟΝ εις την Ευρωπαϊκήν Συμφωνίαν δια την προστασίαν των εκπομπών τηλεοράσεως Τα Κράτη-Μέλη του Συμβουλίου της Ευρώπης τα υπογραφόντα το παρόν Πρωτόκολλον, Έχοντα υπ’ όψιν την σκοπιμότητα τροποποιήσεως της Ευρωπαϊκής Συμφωνίας δια την προστασίαν των εκπομπών τηλεοράσεως, υπογραφείσης εν Στρασβούργω την 22 Ιουν. 1960, ονομαζομένης κατωτέρω «η Συμφωνία». Έχοντα υπ’ όψιν ότι η Διεθνής Σύμβασις δια την προστασίαν των καλλιτεχνών ερμηνευτών ή εκτελεστών, των παραγωγών φωνογραμμάτων και των οργανισμών ραδιοφωνίας, η υπογραφείσα εν Ρώμη την 26ην Οκτ. 1961, ετέθη εν ισχύϊ την 18 Μαΐου 1964. Συνεφώνησαν επί των εξής: Άρθρ.1.-(Τροποποιείται η παρ. 1 και καταργείται η παρ. 2 του άρθρ. 2 της άνω συμφωνίας). Άρθρ.2.-1-3.(Τροποποιούνται τα στοιχ. (α) και (ε) της παρ. 1 και η παρ. 3 του άρθρ. 3 της συμφωνίας). 4.Παν Κράτος το οποίον, συμφώνως προς το άρθρ. 10 της Συμφωνίας έκαμε χρήσιν, προ της θέσεως εν ισχύϊ του παρόντος Πρωτοκόλλου, της επιφυλάξεως της προβλεπομένης εις την παρ. 1 στοιχ. (α) του άρθρ. 3 της Συμφωνίας, δύναται, παρά τας διατάξεις της παρ. 1 του παρόντος άρθρου να εξακολουθήση την εφαρμογήν της τοιαύτης επιφυλάξεως. Άρθρ.3.-(Καταργείται το άρθρ. 13 της συμφωνίας και αντικαθίσταται υπό του αυτόθι παρατιθεμένου κειμένου). 470 40.Δ.ζ.3 Ευρωπαϊκές Συμφωνίες που αφορούν την Τηλεόραση Άρθρ.4.-1.Αι Κυβερνήσεις αι υπογράψασαι την Συμφωνίαν, ως και αι Κυβερνήσεις αι οποίαι θα προσχωρήσουν εις αυτήν θα δύνανται να καταστούν Μέλη του παρόντος Πρωτοκόλλου τηρούσαι την διαδικασίαν την προβλεπομένην εν άρθρ. 7 ή εν άρθρ. 9 της Συμφωνίας, αναλόγως αν πρόκειται περί Κρατών-Μελών του Συμβουλίου της Ευρώπης ή περί άλλων Κρατών. 2.Το παρόν Πρωτόκολλον θα τεθή εν ισχύϊ ένα μήνα μετά την ημερομηνίαν καθ’ ην πάντα τα Μέλη της Συμφωνίας θα έχουν υπογράψει το παρόν Πρωτόκολλον χωρίς επιφύλαξιν επικυρώσεως, ή θα έχουν καταθέσει το όργανον επικυρώσεως ή προσχωρήσεως αυτών συμφώνως προς τας διατάξεις της προηγουμένης παραγράφου. 3.Μετά την ημερομηνίαν ενάρξεως της ισχύος του παρόντος Πρωτοκόλλου τα Κράτη δεν θα δύνανται να καταστούν Μέλη της Συμφωνίας παρά μόνον αν καταστούν επίσης Μέλη του παρόντος Πρωτοκόλλου. Άρθρ.5.-Ο Γενικός Γραμματεύς του Συμβουλίου της Ευρώπης θα ανακοινώνη εις τα Κράτη-Μέλη του Συμβουλίου, εις τα άλλα Κράτη-Μέλη της Συμφωνίας, ως και εις τον Διευθυντήν του Γραφείου της Διεθνούς Ενώσεως δια την προστασίαν των φιλολογικών και καλλιτεχνικών έργων, πάσαν υπογραφήν του παρόντος Πρωτοκόλλου, μετ’ ενδεχομένης επιφυλάξεως της επικυρώσεως, ως και την κατάθεσιν παντός οργάνου επικυρώσεως του Πρωτοκόλλου ή, περιπτώσεως τυχούσης, προσχωρήσεως εις αυτό, ως και την ημερομηνίαν την προβλεπομένην εις την παρ. 2 του άρθρ. 4 του παρόντος Πρωτοκόλλου. Εις πίστωσιν τούτων, οι υπογεγραμμένοι, δεόντως εξουσιοδοτημένοι προς τούτο, υπέγραψαν το παρόν Πρωτόκολλον. Συνετάγη εν Στρασβούργω, την 22αν Ιαν. 1965, γαλλιστί και αγγλιστί, αμφοτέρων των κειμένων εχόντων το αυτό κύρος εις εν και μοναδικόν αντίτυπον, όπερ θα κατατεθή εις τα αρχεία του Συμβουλίου της Ευρώπης. Ο Γενικός Γραμματεύς θα αποστείλη κεκυρωμένα αντίγραφα τούτου προς έκαστον των υπογραψάντων και προσχωρησάντων Κρατών. Ακολουθούν αι υπογραφαί των αντιπροσώπων των Αυστρίας, Βελγίου, Κύπρου, Δανίας, Γαλλίας, Δυτ. Γερμανίας, Ελλάδος, Ισλανδίας, Ιρλανδίας, Ιταλίας, Λουξεμβούργου, Ολλανδίας, Νορβηγίας, Σουηδίας, Ελβετίας, Τουρκίας και Μ. Βρεττανίας και Β. Ιρλανδίας. Σελ. 485 471 Ευρωπαϊκές Συμφωνίες που αφορούν την Τηλεόραση 40.Δ.ζ.3 472 40.Δ.ζ.3 Ευρωπαϊκές Συμφωνίες που αφορούν την Τηλεόραση